તા. ૧૧ ફેબ્રુઆરીના રોજ સુરતના બિલ્ડર શૈલેશ ભટ્ટ અને તેમના ભાગીદાર કિરીટ પાલ‌િડયાનું કોબા સર્કલ નજીક રાજધાની હોટલ પાસેથી અમરેલી એલસીબી પીઆઇ અનંત પટેલ અને તેમની ટીમ દ્વારા અપહરણ કરીને તેમને દહેગામ રોડ પર આવેલા મગોડી ગામના કેશવ ફાર્મ હાઉસમાં લઇ જવામાં આવ્યા હતા. જ્યાં શૈલેશ ભટ્ટને માર મારવામાં આવ્યો હતો અને ૧૨ કરોડના બિટકોઇન ટ્રાન્સફર કરાવી લીધા હતા અને ૩૨ કરોડ રૂપિયાની ખંડણી પણ માગી હતી.